text: Villy Søvndal gør politisk comeback - stiller op til regionsrådet
  14 oktober 2016 kl. 06.12
  Tidligere udenrigsminister Villy Søvndal er klar til et politisk comeback som folkevalgt. Han stiller op til regionsrådsvalget i Region Syddanmark. Det bekræfter han på et pressemøde fredag formiddag i Kolding.
  Villy Søvndal fortalte fredag formiddag på et pressemøde på Kolding Bibliotek om baggrunden for sit sit comeback.
  - Jeg har kigget på min have, mine høns og snakket med mine naboer, men jeg vil gerne lidt mere, og derfor stiller jeg op igen. Jeg har stor personlig interesse for sundhedsområdet - og i regionsrådet kan jeg gøre en politisk indsats netop her. sagde Villy Søvndal på pressemødet. 
  Han understregede, at det var vigtigt for ham at kunne yde en politisk indsats uden at være for langt væk hjemme fra.
  - Landspolitik er udelukket af hensyn til min famlie, der kræver min daglige tilstedeværelse, sagde Villy Søvndal.
  Villy Søvndal om sit politiske comeback: "- Jeg har kigget på min have, mine høns og snakket med mine naboer, men jeg vil gerne lidt mere, og derfor stiller jeg op igen."
  I oktober 2013 blev Villy Søvndal ramt af en blodprop i hjertet.
  Den 11. december 2013, meddelte Villy Søvndal at han på grund af sit helbred ville trække sig som udenrigsminister og medlem af Folketinget.
  
  
  Villy Søvndals politiske karriere:
  Villy Søvndal er 64 år.Formand for SF fra 28. april 2005 til 9. oktober 2013.Udenrigsminister fra 3. oktober 2011 til 11. december 2013.Villy Søvndal har repræsenteret Socialistisk Folkeparti i Folketinget fra 1994 og i defleste af årene valgt i Kolding.Han blev valgt til landsformand for partiet ved en urafstemning i 2005, hvor hanafløste Holger K. Nielsen. Efter hans tiltræden gav meningsmålinger længe SFstadigt stigende tilslutning, og ved folketingsvalget 2007 opnåede partiet over 13procent af stemmerne (23 mandater i Folketinget).I den efterfølgende valgperiode viste meningsmålinger længe yderligere fremgang ?op til 17-18 procent- men folketingsvalget 2011 resulterede ikke desto mindre ibetragtelig tilbagegang til 9 procent af stemmerne og bare 16 mandater i Folketinget.Hans første politiske post var en plads i Koldings byråd, hvor han blev valgt i 1982med 51 personlige stemmer.
  
  
  
  